CELEX: 31972R1351
Language: ro
Date: 1972-06-28 00:00:00
Title: Regulamentul (CEE) nr. 1351/72 al Comisiei din 28 iunie 1972 privind recunoașterea grupărilor de producători în sectorul hameiului

03/Volumul 01
            
            
               RO
            
            
               Jurnalul Ofícial al Uniunii Europene
            
            
               259
            
         31972R1351
   
               L 148/13
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1351/72 AL COMISIEI
   
   din 28 iunie 1972
   privind recunoașterea grupărilor de producători în sectorul hameiului
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 1696/71 al Consiliului din 26 iulie 1971 privind organizarea comună a piețelor în sectorul hameiului (1), în special articolul 7 alineatul (5),
   întrucât condițiile prevăzute la articolul 7 din Regulamentul (CEE) nr. 1696/71 pentru recunoașterea unei grupări de producători sau a unei asociații de grupări recunoscute de producători de hamei implică aplicarea normelor comune de producție și de introducere pe piață în prima etapă de comercializare, precum și justificarea existenței unei activități economice viabile; întrucât aceste condiții trebuie specificate;
   întrucât, pentru asigurarea unei anumite uniformități în procedura administrativă, este necesar să se regleze anumite detalii privind cererea, acordarea și retragerea recunoașterii;
   întrucât, pentru informarea statelor membre și a tuturor părților interesate, este util să se prevadă publicarea, la începutul fiecărui an, a unei liste a grupărilor și a asociațiilor de grupări care au fost recunoscute în cursul anului anterior și a celor cărora li s-a retras recunoașterea oficială în cursul aceleiași perioade;
   întrucât măsurile prevăzute în prezentul regulament sunt în conformitate cu avizul Comitetului de gestionare a hameiului,
   ADOPTĂ PREZENTUL REGULAMENT:
   Articolul 1
   (1)   Pentru a beneficia de recunoașterea prevăzută la articolul 7 din Regulamentul (CEE) nr. 1696/71, o grupare a producătorilor, denumită în continuare „grupare”, poate avea ca membri numai producători de hamei.
   (2)   Normele comune prevăzute la articolul 7 alineatul (3) litera (a) din Regulamentul (CEE) nr. 1696/71 se stabilesc în scris. Respectivele norme conțin cel puțin:
   
               (a)
            
            
               în ceea ce privește producția:
               
                           (aa)
                        
                        
                           utilizarea uneia sau a mai multor soiuri determinate la reînnoirea culturilor sau la crearea altora noi;
                        
                     
                           (bb)
                        
                        
                           respectarea anumitor practici de cultivare și a anumitor măsuri de protecție a plantelor;
                        
                     
                           (cc)
                        
                        
                           recoltarea, uscarea și, dacă este cazul, ambalarea;
                        
                     
         
               (b)
            
            
               în ceea ce privește introducerea pe piață, dispozițiile care reglementează vânzările grupării, pe de o parte, și ale producătorilor, pe de alta, în special în ceea ce privește concentrația și condițiile ofertei.
            
         3.   Se înțelege prin prima etapă de comercializare vânzarea hameiului produs chiar de către vânzător sau, în cazul vânzării de către o grupare, vânzarea hameiului produs de asociații săi la comerțul cu ridicata sau la industria utilizatoare.
   Articolul 2
   (1)   Pentru a fi recunoscută, o grupare de producători trebuie să cuprindă suprafețe înregistrate de cel puțin 60 de hectare și cel puțin șapte producători.
   (2)   Cu toate acestea, în conformitate cu procedura prevăzută la articolul 20 din Regulamentul (CEE) nr. 1696/71, un stat membru poate fi autorizat, la cerere, să recunoască un grup ale cărui suprafețe înregistrate cuprind mai puțin de 60 de hectare, în cazul în care suprafețele sunt situate într-o regiune de producție recunoscută de mai puțin de 100 de hectare.
   Articolul 3
   Cererea de recunoaștere trebuie însoțită de următoarele documente și informații:
   
               (a)
            
            
               statutul;
            
         
               (b)
            
            
               indicarea persoanelor autorizate să acționeze în numele și pe seama grupării;
            
         
               (c)
            
            
               indicarea activităților care justifică cererea de recunoaștere;
            
         
               (d)
            
            
               dovada că dispozițiile din articolul 2 sunt respectate.
            
         Articolul 4
   (1)   Statele membre decid acordarea recunoașterii în termen de trei luni de la prezentarea cererii.
   (2)   Recunoașterea grupării este retrasă în cazul în care nu mai sunt respectate condițiile prevăzute pentru recunoaștere sau în cazul în care recunoașterea respectivă se bazează pe indicații incorecte. Recunoașterea se retrage cu efect retroactiv, în cazul în care gruparea a obținut-o sau a folosit-o fraudulos.
   (3)   Statele membre exercită un control permanent privind respectarea condițiilor de recunoaștere de către grupările recunoscute.
   Articolul 5
   (1)   Pentru a fi recunoscută, o asociație de grupări recunoscute trebuie să cuprindă suprafețe înregistrate de cel puțin 500 de hectare.
   (2)   Dispozițiile prezentului regulament, cu excepția celor ale articolului 2, sunt aplicabile asociațiilor de grupări.
   Articolul 6
   (1)   În cazul în care un stat membru acordă, refuză sau retrage recunoașterea unei grupări, acesta informează Comisia cu privire la aceasta în termen de două luni de la comunicarea deciziei sale solicitantului în cauză și indică motivele refuzului cererii de recunoaștere sau ale retragerii recunoașterii.
   (2)   La începutul fiecărui an, Comisia asigură publicarea în Jurnalul Oficial al Comunităților Europene a listei grupărilor recunoscute și a asociațiilor de grupări recunoscute în cursul anului anterior, precum și a celor cărora le-a fost retrasă recunoașterea în aceeași perioadă.
   Articolul 7
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 iunie 1972.
      
         
            Pentru Comisie
         
         
            Președintele
         
         S. L. MANSHOLT
         
      
   
   
      (1)  JO L 175, 4.8.1971, p. 1.